Ի՞նչ իմացանք «Իմ քայլի» երեկվա առաջին հանրահավաքից, որի մեխը վարչապետ Նիկոլ Փաշինյանի ելույթն էր: Որ երևանցին պարտադիր պետք է ընտրի հեղափոխական Հայկ Մարությանին, որովհետև մյուսները հակահեղափոխական են: Որքանո՞վ է սա համապատասխանում սիրո ու համերաշխության սկզբունքներին` մեկ, որքանո՞վ է համարժեք իրականությանը` երկու, և որքանո՞վ է նպաստում հեղափոխության նպատակների իրականացմանը` երեք: Բոլոր այս հարցերն ունեն մեկ պատասխան` բնավ: Ինչու՞ է, ուրեմն, Նիկոլ Փաշինյանը ընտրել հենց այդ ճանապարհը: Նրա հրապարակային ելույթները դառնում են ջղաձիգ, այնքան, որ ձայնն էլ չի դիմանում, անհավասարակշիռ, հակասական ու անհամոզիչ: Նա ասպարեզ է նետում կարգախոսներ ու հայտարարություններ, սպառնալիքներ, որ սահմանակցում են դեմագոգիային ու հիմքում ունեն էյֆորիան, բայց ոչ իրավիճակի սթափ գնահատականը: